b"\n_START_ARTICLE_\nSon Ximelis\n_START_SECTION_\nHist\xc3\xb2ria\n_START_PARAGRAPH_\nAquesta zona va comen\xc3\xa7ar per ser un conjunt de camps on les persones m\xc3\xa9s benestants anaven a estiuejar. Es va iniciar la seva urbanitzaci\xc3\xb3 entre 1970 i 1975 amb la construcci\xc3\xb3 de diversos blocs de pisos promogudes pel sector p\xc3\xbablic, on s'allotjaren immigrants procedents del sud d'Espanya, aix\xc3\xad com es va reallotjar a alguns que vivien a Ciutat. D'en\xc3\xa7\xc3\xa0, degut a la segregaci\xc3\xb3 de la ciutat, la cultura s'ha anat transmetent de pares a fills rebent molt poques modificacions de l'entorn. Per tant, les persones que residien all\xc3\xa0 no arribaven a assimilar la cultura mallorquina._NEWLINE_L'inici de la dotaci\xc3\xb3 d'infraestructures p\xc3\xbabliques data de 1977. Amb ella, es va comen\xc3\xa7ar a integrar m\xc3\xa9s als habitants dins de la societat i cultura mallorquina. Per\xc3\xb2 la crisi econ\xc3\xb2mica de mitjan anys 80 va afectar greument a la societat del barri, ja que va deixar sense feina a moltes de les fam\xc3\xadlies, amb el qual es va marginar aquesta zona. Va ser llavors quan va comen\xc3\xa7ar a apar\xc3\xa8ixer la droga a aquesta barriada i va comen\xc3\xa7ar a fragmentar-se l'associabilitat._NEWLINE_Maldament tot, Son Ximelis s'ha anat reconstruint, i degut al seu inter\xc3\xa8s tur\xc3\xadstic, les zones confrontants han comen\xc3\xa7at a ser urbanitzades amb habitatges unifamiliars per a les classes mitjanes. Actualment Son Ximelis \xc3\xa9s una barriada integrada dins de la ciutat de Palma, cosa que es pot observar en la construcci\xc3\xb3 recent d'una piscina municipal, per exemple. Tamb\xc3\xa9 es demostra la recuperaci\xc3\xb3 del barri amb el fet l'equip de futbol femen\xc3\xad hagi quedat en primera divisi\xc3\xb3._NEWLINE_No obstant, la poblaci\xc3\xb3 en aquesta barriada segueix sent jove i presenta problemes d'alfabetitzaci\xc3\xb3 en algunes persones majors que no tengueren oportunitat d'estudiar, la qual cosa s'est\xc3\xa0 intentant (i aconseguint) resoldre gradualment."